Rienz

Rienz (italiensk Rienza) er en elv i den norditalienske provinsen Syd-Tirol. Dens kilde ligger på rundt 2180 moh. nedenfor fjellgruppa Drei Zinnen (2998 moh.) i Dolomittene. Derfra renner den først nordover gjennom Höhlensteintal og når Pustertal ved Toblach. Her fortsetter Rienz vestover gjennom Pustertal og passerer bl.a. byen Bruneck. Rienz forlater Pustertal gjennom juvet Mühlbacher Klause og munner i Brixen ut i elven Eisack. Med en lengde på 81 km og et tilsigsfelt på 2143 km² er Rienz Eisacks største bielv. Rienz' største bielver er på sin side Ahr, som kommer fra Tauferer Ahrntal, og La gran Ega fra Val Badia.

Kategori:Elver i Italia
Kategori:Syd-Tirol
Kategori:Nedbørfelt til Adriaterhavet